stanford-oval/wikipedia huggingface dataset:
Suojelukohde

Suojelukohteella erotuksena suojelualueesta voidaan tarkoittaa muuta kuin aluemaista suojelukohdetta, joka on päätetty suojella muutokselta lain, asetuksen tai muun säännön perusteella. Perusteena suojelulle voi olla esimerkiksi rakennussuojelu, luonnonsuojelu tai muinaismuistolaki. Tällöin puhutaan vastaavasti joko rakennussuojelukohteesta, luonnonmuistomerkistä tai muinaisjäännöksestä.
Strindbergin taidesalonki

Strindbergin taidesalonki oli Helsingissä vuosina 1898–1992 toiminut taidesalonki ja taidegalleria, jonka perusti ruotsalaissyntyinen Sven Strindberg.
Taidesalonki ja -galleria

Salongin taustalla oli Strindbergin 1898 perustama Ab Sven Strindberg Oy, joka valmisti kehyslistoja ja kehyksiä. 1900-luvun alkuvuosina se alkoi tuoda maahan taidejäljennöksiä. Strindbergin taidesalonki on Suomen ensimmäisiä gallerioita. Vuonna 1919 se oli alallaan Suomen suurin.
Taidesalongin toiminta aloitettiin 1913, ja 1914 siellä oli esillä saksalaisten ekspressionististen Der Blaue Reiter- ja Die Brücke -ryhmien taidetta. Vuonna 1916 salongissa oli laaja Wassily Kandinskyn teosten näyttely. Sven Strindberg palasi Tukholmaan ja myi pääosan yrityksestään Arvid Lydeckenille. Liike laajeni niin että sillä oli salonki ja lisäksi kolme myymälää eri puolilla kaupunkia. Salonki toimi useissa paikoissa ennen kuin se vihdoin päätyi Pohjoisesplanadille, jossa se toimi loppuun asti. 1920–1930-luvulla salongissa oli taattujen vanhojen realistien ohella nuoria modernisteja, mutta myös keskipolven taiteilijoiden teoksia.
Liikkeissä oli kehysten ja taiteilijatarvikkeiden ohella myynnissä taideteollisuustuotteita, joissa yritys oli yhteistoiminnassa Kupittaan Saven ja Riihimäen Lasin kanssa. Lisäksi myynnissä oli muun muassa mitaleita, pienoisveistoksia ja jossakin vaiheessa jopa leluja. Hyvin menivät kaupaksi Albin Kaasisen ja Albin Ikosen puuveistokset.
Lydecken johti salonkia kuolemaansa 1961 asti, ja hänen työtään jatkoi hänen vaimonsa Maj-Lis Lydecken. Vuodesta 1940 yrityksellä oli enää ainoastaan Pohjoisesplanadin tilat. Pauli Murtomäki aloitti Strindbergillä 1961. Maj-Lis Lydecken (Stenbom) myi 1970 yrityksen taidekauppias Jaakko Viljakaiselle, joka luopui siitä 1975, ja pian myös Murtomäki siirtyi muualle. Salongin omisti 1980-luvulla Naim Sadik (1938–2015), ja johtajana toimi Matti Honkala (1981–1985). Tänä aikana salongilla oli lyhyt kukoistuskausi ja salongin nimi muuttui Galleria Strindbergiksi. Kun Honkala luopui galleriasta, sen toiminta hiipui ja päättyi kokonaan 1992, kun Kansallis-Osake-Pankki otti tilat ja koko muun kiinteistön haltuunsa. Strindbergin nimen osti 1998 Juhani Palmu, joka luovutti haltuunsa joutuneen arkiston 2002 Kuvataiteen keskusarkistoon säilytettäväksi kymmeneksi vuodeksi.
Taidesalongissa elämäntyönsä 1920–1969 tehnyt ja pitkään sen varatoimitusjohtajana työskennellyt Paavo Aalto sai erittäin harvinaisen intendentin arvonimen 1969.
Tilojen myöhempi käyttö

Taidesalongin entisissä tiloissa Galleria Esplanadissa ovat toimineet Café Strindberg ja Marimekon myymälä.
Kirjallisuutta

Salon Strindberg – Helsinkiläisen taidegallerian vaiheita, toim. Erkki Anttonen, Valtion taidemuseo, kuvataiteen keskusarkisto, 2004; Kuvataiteen keskusarkiston julkaisusarja 10.
Aiheesta muualla

Mellais, Maritta: Sata vuotta taidekaupan historiaa - Strindbergin taidesalongin arkiston tallennustyö Kuvataiteen keskusarkistossa (pdf) Dokumentti 2.  2001. Kuvataiteen keskusarkisto, Valtion taidemuseo. Viitattu 14.1.2013.[vanhentunut linkki]
Helmi Krohn : Strindbergin taidesalonki, Helsingin Sanomat, 27.05.1928, nro 143, s. 34, Kansalliskirjaston digitaaliset aineistot
Suojelija

Suojelija voi tarkoittaa seuraavia asioita:
Suojelija (engl. The Protector), elokuva vuodelta 1985
Suojelija (engl. Lamb), elokuva vuodelta 1986
Eraser – suojelija, elokuva vuodelta 1996
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Suojelija”, voi hakea sivunnimihaulla, laajalla sivunnimihaulla tai tekstihaulla.
Scott Speed

| Scott Speed |
| --- | --- |

Henkilötiedot
Koko nimi:  Scott Andrew Speed
Syntynyt: 24. tammikuuta 1983 (ikä 41) Manteca, Kalifornia, Yhdysvallat
Kansalaisuus:   Yhdysvallat
Formula 1 -ura
Aktiivivuodet:  2006–2007
Talli(t):  Toro Rosso (2006–2007)
Kilpailuja:  28
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Bahrainin GP 2006
Viimeinen kilpailu:  Euroopan GP 2007
Aiheesta muualla
www.scottspeed.com
| Henkilötiedot |
| --- | --- |
Kansalaisuus:   Yhdysvallat
Formula E -ura
Entiset tallit:  Andretti (2015)
Kilpailuja:  4
Pisteitä:  18
Voittoja:  0
Palkintosijoja:  1
Paalupaikkoja:  0
Nopeimpia kierroksia:  0
Ensimmäinen ePrix:  Miamin ePrix 2015
Viimeisin kausi:  2014–15
Viimeisin sijoitus:  15. (18p)
Aiheesta muualla
www.scottspeed.com
Scott Andrew Speed (s. 24. tammikuuta 1983 Manteca, Kalifornia, Yhdysvallat) on yhdysvaltalainen autourheilija. Hän ajoi muun muassa Formula 1 -sarjassa kausilla 2006 ja 2007. Vuonna 2004 hän voitti Saksan Formula Renault ja Eurocup Formula Renault-sarjojen mestaruuden.
Speed oli ensimmäinen yhdysvaltalainen F1-kuljettaja sitten Michael Andrettin (1993). Nykyään Speed on siirtynyt enemmän vakioautojen puolelle, kuten NASCARiin, mutta on yhä mukana Red Bullin organisaatiossa. Tällä hetkellä (kirjoitettu heinäkuussa 2008) hän ajaa Red Bull Toyota Camry-autolla ARCA RE/MAX Series-luokassa Eddie Sharp Racing-tallissa ja osa-aikaisesti Red Bull Toyota Tundra-autolla NASCAR Craftsman Truck Series-luokassa Bill Davis Racing-tallissa.
Speed asuu tällä hetkellä Fuschl am Seessä Itävallassa amerikkalaisen tyttöystävänsä Valentina Neuhauserin kanssa.
Formula 1 -ura > 2005

Speed ajoi Red Bull -tallin kolmatta autoa perjantain harjoituksissa Kanadan ja Yhdysvaltain GP:ssa. Hänestä tuli samalla ensimmäinen yhdysvaltalainen Formula 1 -kuljettaja sitten vuoden 1993, jolloin Michael Andretti ajoi.
Formula 1 -ura > 2006

Speed sai kuljettajan paikan uudesta Toro Rosso -tallista. Hänen ensimmäinen kilpailunsa oli Bahrainin GP, jossa hänen sijoituksensa oli 13. Speed saavutti kauden parhaan sijoituksensa kolmannesta kilpailusta Australiasta, jossa hän sijoittui kahdeksanneksi, mutta sai kilpailun jälkeen 25 sekunnin aikarangaistuksen ja tippui yhdeksänneksi. Hän keskeytti kauden aikana vain neljä kertaa kahdeksastatoista.
Formula 1 -ura > 2007

Speed ajoi Toro Rossolla kauden 2007 Euroopan GP:hin asti kunnes sai potkut, koska oli ajautunut nyrkkitappeluun tallipäällikkö Franz Tostin kanssa. Speed korvattiin Sebastian Vettelillä, joka oli aiemmin ajanut Yhdysvaltain GP:ssä.
Formula 1 -ura > Formula 1 -saavutukset

| Kausi | Talli | Sijoitus | Osa- kilpailut | Pisteet | Voitot | Palkinto- sijat | Paalu- paikat | Nopeimmat kierrokset |
| --- | --- | --- | --- | --- | --- | --- | --- | --- |
| 2006 | Toro Rosso-Cosworth | 20. | 18 | 0 | 0 | 0 | 0 | 0 |

| 2007 | Toro Rosso-Ferrari | 19. | 10 | 0 | 0 | 0 | 0 | 0 |
| Yhteensä (2 kautta) | Yhteensä (2 kautta) | Yhteensä (2 kautta) | 28 | 0 | 0 | 0 | 0 | 0 |
Formula 1 -ura > Tulokset kilpailuittain

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2005 | Red Bull | AUS   | MAL   | BHR   | SMR   | ESP   | MON   | EUR   | CAN TD | USA TD | FRA   | GBR   | GER   | HUN   | TUR   | ITA   | BEL   | BRA   | JPN   | CHN   | – | – |
| 2006 | Toro Rosso | BHR 13 | MAL Kesk. | AUS 9 | SMR 15 | EUR 11 | ESP Kesk. | MON 13 | GBR Kesk. | CAN 10 | USA Kesk. | FRA 10 | GER 12 | HUN 11 | TUR 13 | ITA 13 | CHN 14 | JPN 18† | BRA 11 |  | 0 | 20. |
| 2007 | Toro Rosso | AUS Kesk. | MAL 14 | BHR Kesk. | ESP Kesk. | MON 9 | CAN Kesk. | USA 13 | FRA Kesk. | GBR Kesk. | EUR Kesk. | HUN   | TUR   | ITA   | BEL   | JPN   | CHN   | BRA   |  |  | 0 | 21. |
Formula E -tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014–15 | Andretti | BEI   | PUT   | PDE   | BNA   | MIA 2 | LBH Kesk. | MON 12 | BER 13 | MOS   | LON   | LON   | 18 | 15. |
GP2 -tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2005 | iSport International | SMRFEA 3 | SMRSPR Kesk. | ESPFEA 2 | ESPSPR 3 | MONFEA 4 | EURFEA 16 | EURSPR 12 | FRAFEA 15 | FRASPR 18 | GBRFEA 4 | GBRSPR 2 | GERFEA 4 | GERSPR 3 | HUNFEA Kesk. | HUNSPR 19 | TURFEA 5 | TURSPR 4 | ITAFEA Kesk. | ITASPR 15 | BELFEA 4 | BELSPR 4 | BHRFEA Kesk. | BHRSPR 19 | 67,5 | 3. |
Aiheesta muualla

Kuvia tai muita tiedostoja aiheesta Scott Speed Wikimedia Commonsissa
Virallinen sivusto
Scott Speed: tilastot (Arkistoitu – Internet Archive)
Eurocup Formula Renault -sarjan mestarit
Speed Kanadan GP:ssä 2006
Sebastian Rudy

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 28. helmikuuta 1990
Syntymäpaikka: Villingen-Schwenningen, Länsi-Saksa
Pelipaikka: keskikenttä
Pituus: 179 cm
Seura
Seura:  TSG Hoffenheim
Junioriseurat
1997–2001: FC Dietingen
2001–2003: SV Zimmern
2003–2007: VfB Stuttgart
Seurat
| Vuodet | Seura | O | (M) |
| 2007–2010 | VfB Stuttgart II | 37 | (12) |
| 2008–2010 | VfB Stuttgart | 15 | (0) |
| 2010–2017 | TSG Hoffenheim | 195 | (11) |
| 2017–2018 | Bayern München | 25 | (1) |
| 2018–2021 | Schalke 04 | 21 | (0) |
| 2019–2021 | → TSG Hoffenheim | 32 | (1) |
| 2021– | TSG Hoffenheim |  |  |
Maajoukkue
| 2007 |  Saksa U17 | 8 | (1) |
| 2007–2008 |  Saksa U18 | 7 | (0) |
| 2008–2009 |  Saksa U19 | 11 | (1) |
| 2009–2013 |  Saksa U21 | 23 | (5) |
| 2014– |  Saksa | 29 | (1) |
 Seurajoukkueuran tilastot kattavat vain kansalliset sarjat, päivitetty 15. heinäkuuta 2020.  Maajoukkueuran tilastot päivitetty 15. heinäkuuta 2020.
Sebastian Rudy (s. 28. helmikuuta 1990) on saksalainen jalkapalloilija. Hän edustaa Bundesliigassa pelaavaa TSG Hoffenheimia, jossa hän pelasi jo kaudet 2010–2017 ja lainasopimuksella kaudet 2019–2021. Pelipaikaltaan Rudy on keskikenttäpelaaja. Hän kuuluu myös Saksan jalkapallomaajoukkueeseen.
Ura > Seurajoukkueura

VfB Stuttgartin kasvatti Rudy debytoi ammattilaistasolla vuonna 2007 Stuttgartin kakkosjoukkueessa. Hänelle ei auennut vakiopaikkaa seuran ykkösjoukkueesta. Hän pelasi seurassa 15 ottelua Bundesliigassa sekä neljä Mestarien liigassa, joissa sekä teki että syötti yhden maalin. Rudy siirtyi vuonna 2010 niin ikään Bundesliigassa pelanneeseen TSG Hoffenheimiin. Hoffenheimissä nuori Rudy nousi nopeasti vakiopelaajaksi. Hän pelasi seitsemän kauden aikana 195 bundesliigaottelua, joissa teki 11 ja syötti 29 maalia. Kaudella 2014–2015 hän pelasi 29 ottelua tehden neljä maalia, mikä oli hänen paras maalimääränsä.
Kaudeksi 2017–2018 Rudy siirtyi Hoffenheimista suurseura Bayern Müncheniin. Kolmen vuoden sopimuksen tehnyt Rudy siirtyi Bayerniin ilmaiseksi. Hän voitti kaudella 2017–2018 Bundesliigan mestaruuden. Pelaamissaan 25 ottelussa hän teki yhden ja syötti neljä maalia. Hän voitti myös DFL-Supercupin. Mestarien liigassa hän pelasi viisi ottelua. Yhden Bayern-kauden jälkeen hän siirtyi Schalke 04:ään 16 miljoonalla eurolla. Kaudella 2018–2019 hän pelasi 21 ottelua Bundesliigassa ja neljä Mestarien liigassa. Kauden 2019–2020 hän oli lainalla vanhassa seurassaan Hoffenheimissa ja pelasi Bundesliigassa 32 ottelua, joissa hän teki yhden maalin.
Ura > Maajoukkueura

Rudy on edustanut monia Saksan nuorten maajoukkueita. Hän pelasi kuusi ottelua ja teki yhden maalin Saksan saavuttaessa pronssia alle 17-vuotiaiden MM-kilpailuissa 2007. Vuodet 2009–2013 hän pelasi alle 21-vuotiaiden maajoukkueessa. Hän pelasi kolme ottelua ja teki kaksi maalia ikäluokan EM-kilpailuissa 2013.
Toukokuussa 2014 Rudy teki debyyttinsä Saksan jalkapallomaajoukkueessa ystävyysottelussa Puolaa vastaan. Häntä ei kuitenkaan valittu saman kesän MM-kisoihin, joissa Saksa voitti kultaa. Rudy valittiin EM-karsintaotteluun syyskuussa 2014 Skotlantia vastaan. Hän myös pelasi tuossa ottelussa. Hän pelasi kaikki viisi ottelua Saksan voittaessa Maanosaliittojen cupin 2017. Toistaiseksi ainoan maajoukkuemaalinsa hän teki MM-karsintaottelussa Pohjois-Irlantia vastaan lokakuussa 2017. MM-kilpailuissa 2018 hän pelasi 31 minuuttia ottelussa Ruotsia vastaan.
Rudy on toukokuuhun 2020 mennessä pelannut 29 maaottelua ja tehnyt yhden maalin. Hän on pelannut kolme MM- ja viisi EM-karsintaottelua.
Käännös suomeksi
Steinkjerin kirkko

| Steinkjerin kirkko Steinkjer kirke |
| --- | --- |
 Kirkko vuonna 2010.
Sijainti:  Steinkjer, Norja
Kirkkokunta:  Norjan kirkko
Hiippakunta:  Nidarosin hiippakunta
Rakentamisvuosi:  1965
Suunnittelija:  Olav Platou
Materiaali:  betoni
Istumapaikkoja:  550
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Steinkjerin kirkko (norj. Steinkjer kirke) on Steinkjerin kunnassa Trøndelagin läänissä Norjassa sijaitseva betoninen pitkäkirkko vuodelta 1965.
Aiheesta muualla

Kuvia tai muita tiedostoja aiheesta Steinkjerin kirkko Wikimedia Commonsissa
Sirdal

Sirdal on Norjan kunta Agderin läänin luoteisosassa. Sen rajanaapureita ovat lännessä Lund, Bjerkreim, Sandnes ja Eigersund Rogalandin läänissä, pohjoisessa Bykle, idässä Bygland ja Kvinesdal, ja etelässä Flekkefjord. Kunnan kohta Urddalsknuten on 1 434 metriä merenpinnan yläpuolella. Sirdalin hallinnollinen keskus ja ainoa taajama on Tonstad.
Matkailusta on tullut Sirdalissa merkittävä tulonlähde. Kunnassa on runsaasti suosittuja retkeilyreittejä ja tunturihuvila-alueita.
Vuoden 2024 alussa Sirdalissa oli 1 873 asukasta.
Kuvia

Tonstadin kirkko
Hiihtolatuja
Aiheesta muualla

Kuvia tai muita tiedostoja aiheesta Sirdal Wikimedia Commonsissa
Agderin läänin kunnat
Arendal
Birkenes
Bygland
Bykle
Evje og Hornnes
Farsund
Flekkefjord
Froland
Gjerstad
Grimstad
Hægebostad
Iveland
Kristiansand
Kvinesdal
Lillesand
Lindesnes
Lyngdal
Risør
Sirdal
Tvedestrand
Valle
Vegårshei
Vennesla
Åmli
Åseral
Norjan läänit | Norja
Sebastian Sjöholm

| Sebastian Sjöholm> Henkilötiedot |
| --- | --- |
Syntynyt: 22. elokuuta 1996 (ikä 28) Lappeenranta, Suomi
Kansalaisuus:   Suomi
Jääkiekkoilija
Lempinimi:  Sebu, Sebi
Pelipaikka:  keskushyökkääjä
Maila:  vasen
Pituus:  172 cm
Paino:  75 kg
Seura
Seura:  Ketterä
Sarja:  Mestis
Pelinumero:  60
Pelaajaura
Pääsarjaura:  2017–
Aik. seurat:  SaiPa (SML)
Sebastian Sjöholm (s. 22. elokuuta 1996 Lappeenranta) on suomalainen jääkiekkoilija, joka edustaa Mestis-joukkue Imatran Ketterässä. Hän toimii joukkueen varakapteenina. Sjöholm on pelipaikaltaan keskushyökkääjä.
Ura

Sjöholm aloitti jääkiekkoilun Imatran Ketterässä omien sanojensa mukaan 7-8-vuotiaana. Hän pelasi juniorina sittemmin Ketterän ja Saimaan Pallon yhdistelmäjoukkueessa sekä myöhemmin SaiPassa. Sjöholm oli kaudella 2013–2014 B-nuorten Mestiksessä joukkueensa paras syöttäjä ja toiseksi paras pistemies Santeri Suikkasen jälkeen tehoilla 15+34=49.
Kaudella 2016–2017 Sjöholm debytoi SaiPan SM-liigajoukkueessa. Hän teki liigadebyyttinsä 28. helmikuuta 2017 Porin Ässiä vastaan. Sjöholmille avautui paikka SaiPan kokoonpanosta, kun joukkue kärsi lukuisista poissaoloista. Lisäksi joukkueen SaiPan oli poistunut siirtotakarajalla viisi kenttäpelaajaa. Hänet merkittiin joukkueen nelossentteriksi laidoilleen Leo Sormunen ja Kristian Afanasjev. Sjöholm sai ottelussa jääaikaa 14.03 minuuttia. Liigauransa avausmaalin hän teki neljännessä ottelussaan, runkosarjan toiseksi viimeisellä kierroksella 11. maaliskuuta 2017 alivoimalla Turun Palloseuraa vastaan. Sjöholm pelasi kauden aikana SM-liigassa neljä runkosarjaottelua tehden yhden maalin.
Sjöholm jatkoi SaiPassa kaudella 2017–2018 vuoden mittaisella juniorisopimuksella. Hänet nimettiin seuran A-nuorten varakapteeniksi. Sjöholm voitti joukkueen sisäisen piste- ja syöttöpörssin tehoilla 11+29=40. Hän pelasi kauden aikana neljä SM-liigaottelua ilman tehopisteitä. Sjöholm pelasi myös kaksi Mestis-ottelua lainalla kasvattajaseuransa Imatran Ketterän paidassa.
Syksyllä 2018 Sjöholm harjoitteli Ketterän Mestis-joukkueen kanssa, kunnes syyskuussa hän teki joukkueen kanssa kauden 2018–2019 kattavan sopimuksen. Sjöholmin ensimmäinen kokonainen kausi miesten peleissä toi 46 runkosarjaottelussa tehot 1+9=10, 14 playoff-ottelussa tehot 1+2=3 ja kolmessa Suomen Cupin ottelussa yhden syöttöpisteen. Hän voitti sekä Mestiksen mestaruuden että Suomen Cupin.
Toukokuussa 2019 Sjöholm Ketterän kanssa kauden 2019–2020 kattavan sopimuksen. Hän teki Mestiksen yhden kauden piste-ennätyksensä tehoilla 16+13=29. Sjöholm voitti kauden aikana myös Suomen Cupin. Toukokuussa 2020 hän teki Ketterän kanssa vuoden mittaisen jatkosopimuksen. Sjöholm nimettiin kaudeksi 2020–2021 joukkueen varakapteeniksi. Hän päätti keskeyttää kautensa kuitenkin runkosarjan lopulla maaliskuussa 2021 keskittyäkseen kauppatieteiden pääsykokeeseen. Sjöholm voitti kauden päätteeksi Mestiksen mestaruuden.
Muuta

Sjöholm palkittiin Vuoden Palloilija Imatra -palkinnolla 2019. Hänen isoisänsä oli kauppaneuvos Einari Hatakka, joka oli myös yksi Imatran Ketterän perustajajäsenistä.
Steve Kekana

Steve Tebogo Kekana (16. syyskuuta 1958 Transvaalin provinssi – 1. heinäkuuta 2021) oli eteläafrikkalainen laulaja-lauluntekijä. Kotimaansa ulkopuolella hänet tunnetaan parhaiten vuonna 1980 julkaistusta reggaehitistä ”Raising My Family”, joka oli myös Suomessa singlelistan ykkönen helmi- ja maaliskuussa 1982. Kekana esiintyi Helsingissä Tavastia-klubilla kesäkuussa 1982. Steve oli myös 12-jäsenisen yhtyeensä kanssa Posion Juhannuksen pääesiintyjä. Hän keräsi Suomen suurimpaan keskiyön juhlaan lähes 10 000 ihmistä.
Kekana opiskeli musiikkiuransa ohella juristiksi. Hän oli lapsesta saakka sokea. Steve Kekana kuoli Koronavirustautiin 1. heinäkuuta 2021.
Sedisvakanssi

Sedisvakanssin tunnus.
Sedisvakanssi (latinan sanoista sedes ’tuoli’ ja vacans ’tyhjänä oleva’) tarkoittaa ajanjaksoa, jolloin piispanistuin, varsinkin paavinistuin, on vailla haltijaa. Käytännössä kyseeseen tulee ajanjakso paavin kuoleman ja uuden paavin virkaanastumisen välillä.
Voimassa olevan kirkko-oikeuden määräykset sedisvakanssin suhteen ovat peräisin paavi Johannes Paavali II:n konstituutiosta Universi Dominici Gregis (=UDG, 1996). UDG:n mukaan paavin toimi palautuu sedisvakanssin aikana kardinaalikollegiolle, joka vastaa tietyin rajoituksin kollektiivisesti paavin tehtävistä. Sedisvakanssi näkyy myös vaakunassa, jota käytetään esimerkiksi sedisvakanssin aikana lyödyissä Vatikaanivaltion eurokolikoissa. Tällöin vaakunasta puuttuu vaakunakilpi kokonaan, ja siihen on kuvattu vain ristikkäin olevat kultainen ja hopeinen avain, paavinvallan tunnukset, päivänvarjon alla.
Aiheesta muualla

UDG (englanniksi)
Suojelumies

Suojelumies (lyhenteeltään slum, ruotsiksi Skyddsman) on sekä sotilasarvo että koulutushaara (vertaa tykkimies,  viestimies) Suomen puolustusvoimissa.
Suojelumiehiä puolustusvoimissa kouluttaa nykyisin Porin Prikaatin suojelukomppania, Kainuun Prikaatin 1. Pioneerikomppania sekä  Uudenmaan Prikaatin 2. rannikkojääkärikomppania.
Suojelumiehet koulutettiin ennen Suojelukoulussa, joka oli Keski-Suomen Rykmentin joukkoyksikkö. Nykyisin he palvelevat Porin Prikaatissa ja Kainuun Prikaatissa. Suojelukomppania toimi vuoden 2014 heinäkuuhun saakka Pioneerirykmentissä Keuruulla.
Suojelumiehet saavat koulutukseen kaasun- ja säteilyntiedusteluun tai puhdistus- ja palontorjuntaan.
Suojelumiehen varusteisiin kuuluu esimerkiksi suojanaamari, suojapuku ja kaasuntiedustelulaukku sekä huomattava määrä palo- ja pelastuskalustoa.
Suojelun erikoisosasto (SEO) on Puolustusvoimien korkean valmiuden suojelutiedusteluyksikkö, johon kuuluu CBRN-kenttälaboratorio (C=kemiallinen, B=biologinen, R=radiologinen ja N=nuclear (engl.) eli ydin(ase)). SEO:a voidaan käyttää Puolustusvoimien kaikissa kolmessa tehtävässä eli kotimaan puolustamisessa, muiden viranomaisten tukemisessa ja sotilaallisen kriisinhallinnan tehtävissä. Suojelun erikoisosasto osallistui keväällä 2014 Syyriassa kriisinhallintatehtävään jonka tarkoituksena oli kuljettaa kemialliset aseet pois Syyriasta ja tuhota ne.
Suojelumies voi myös tarkoittaa: "palomies-vartijaa", joka suorittaa teollisuuden toimeksiannoissa palo- ja pelastusalan työtehtäviä sekä aluevartiointia. Monipuolinen toimenkuva, jossa työhön voi sisältyä myös sammutinhuoltoa, paineilmalaitehuoltoa, suojainhuoltoa sekä turvallisuuskoulutuksia. Yleensä päätoimisen suojelumiehen koulutusvaatimuksiin kuuluu vartijakoulutuksen lisäksi myös pelastusalan päätoimisen tai sivutoimisen koulutusputken läpikäyminen sekä savu- ja kemikaalisukelluskelpoisuuden ylläpito.
Slag (Transformers)

| Slag / Slug |
| --- | --- |
Ensiesiintyminen:  The Transformers (lokakuu 1984)
Henkilötiedot
Koko nimi:  Slag
Ryhmäsidokset:  Autobotit, Dinobotit
Sukupuoli:  Mies
Muuntautumismuodot:  Triceratops
Näyttelijä(t):  Neil Ross (1984–1987) Travis Willingham (2012)
Slag on Transformers-universumissa esiintyvä Dinobotti. Videopelistä Transformers: Fall of Cybertron alkaen hahmon nimenä on ollut Slug.
The Transformers > Animaatiosarja

Alkuperäisessä animaatiosarjassa Slag oli Grimlockin ja Sludgen ohella yksi Autobottien Wheeljack ja Ratchet luomista kolmesta alkuperäisestä Dinobotista. Slag muuntautuu Triceratopsiksi.
Transformers: Animated

Sarjassa Transformers: Animated Slag ei esiintynyt. Sen sijaan Triceratopsiksi muuntautuvan Dinobotin nimi oli Snarl. Mutta kun Constructicon Scrapper oli antanut Snarlille tämän nimen, hän sanoi harkinneensa tälle aluksi nimeä Slag.
Transformers: Fall of Cybertron

Videopelissä Transformers: Fall of Cybertron Slagin nimi muutettiin Slugiksi, koska sanaa "Slag" pidettiin joissain kielissä halventavana. Nimi säilytettiin vastedes sellaisenaan myöhemmissäkin Transformers-jatkumoissa.
Slug oli muiden Dinobottien tavoin alun perin Salamannopean Iskukoalition (engl. Lightning Strike Coalition) jäsen. Hänellä ei ole kuitenkaan mahdollista pelata.
Transformers – Tuhon aikakausi

Slug on yksi Michael Bayn ohjaamassa Transformers – Tuhon aikakausi -elokuvassa esiintyvistä Dinoboteista ja muuntautuu piikikkääksi ja petomaiseksi Triceratopsiksi.
Slug oli Grimlockin, Strafen ja Scornin ohella alun perin yksi maailmankaikkeutta tutkineista legendaarisista ritareista, jotka olivat joutuneet Lockdownin vangeiksi, kunnes Optimus Prime vapautti heidät pyytääkseen näitä apuun Galvatronin pysäyttämiseksi. Grimlock ei kuitenkaan aluksi halunnut totella, joten hän haastoi Optimuksen kaksintaisteluun. Hävittyään taistelun hän ja muut Dinobotit antoivat Autobottien ratsastaa selissään. Slug otti ratsastajakseen Driftin. Kun suurin osa Galvatronin joukoista sekä Harold Attinger ja Lockdown olivat kuolleet, Optimus antoi Dinobottien elää vapaina.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1984–1987 | Neil Ross | The Transformers | The Transformers: The Movie |  |
| 2012 | Travis Willingham |  |  | Transformers: Fall of Cybertron |
Sedini

| Sedini (Sèddini) |
| --- | --- |

 Sijainti Sassarin maakunnassa
 Sedini
 Koordinaatit: 40.852°0′0″N, 8.816°0′0″E 
Valtio:   Italia
Alue:  Sardinia
Maakunta:  Sassari
Pinta-ala:  
 – Kokonaispinta-ala:  40,51 km²
Korkeus:  350 m
Väkiluku:  1 339
Aikavyöhyke:  UTC+1
 – Kesäaika:  UTC+2
Postinumero:  07035
Suuntanumero(t):    079
Rekisterikilpi:  SS
 
 http://www.comune.sedini.ss.it 
Infobox OKVirheellinen NIMI-arvo: 
Sedini (sardiksi Sèddini) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 1 339 asukasta (vuonna 2016) ja sen pinta-ala on 40,51 neliökilometriä. Se sijaitsee 350 metrin korkeudella merenpinnan yläpuolella.